S-71/2016

Mál þetta, sem var dómtekið 16. júní sl., höfðaði lögreglustjórinn á Norðurlandi eystra hér fyrir dómi með ákærum á hendur X, sem hér segir:

Ákæra 6. apríl 2016, mál nr. S-71/2016,

,,fyrir umferðarlagabrot, með því að hafa aðfaranótt fimmtudagsins 14. janúar 2016, ekið bifreiðinni [...], án ökuréttar og undir áhrifum fíkniefna, (í blóðsýni sem tekið var vegna rannsóknar málsins mældist amfetamín 80 ng/ml.) frá heimili sínu um Hlíðarfjallsveg að aðstöðu Bílaklúbbs Akureyrar, þar sem lögreglan stöðvaði akstur hans.

Telst þetta varða við 1. mgr., sbr. 2. mgr. 45. gr. A og 1. mgr. 48. gr., sbr. 1. mgr. 100. gr. umferðarlaga nr. 50, 1987, með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. gr. og 102. gr. nefndra umferðarlaga, með síðari breytingum.“

Ákæra 27. maí 2016, mál nr. S-113/2016, gegn ákærða og T,

,,fyrir eftirtalin fíkniefna- og umferðarlagabrot:

[...]

Gegn ákærða T[...], með því að hafa föstudaginn 7. nóvember 2014, í söluskyni og til eigin nota, keypt og móttekið 20,11 grömm af amfetamíni af meðákærða [X].

Gegn ákærða [X], fyrir að hafa í framangreint skipti, selt og afhent meðkærða T[...], 20,11 grömm af amfetamíni.

Teljast brot þessi varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, með síðari breytingum og 2. gr. sbr. 14. gr. reglugerðar um ávana- og fíkniefni og önnur eftirlitsskyld efni nr. 233, 2001, með síðari breytingum.

[...]

Þess er krafist að ákærðu verði dæmdir til refsingar og greiðslu alls sakarkostnaðar og til að sæta upptöku á efnum þeim, sem lögreglan lagði hald á og tilgreind eru í efnaskrám nr. 28.998, 29.001, 29.073, 29.074, 29.150, 31.364 og 32.123 samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. [...]“

Ákæra 27. maí 2016 í máli nr. S-119/2016,

,,fyrir umferðarlagabrot, með því að hafa aðfaranótt sunnudagsins 24. apríl 2016, ekið bifreiðinni [...], sviptur ökurétti, um Siglufjarðarveg í Héðinsfjarðargöngum, með allt að 98 kílómetra hraða miðað við klukkustund en þar er leyfilegur hámarkshraði 70 kílómetrar

Telst þetta varða við 2. mgr., sbr. 4. mgr. 37. gr. og 1. mgr. 48. gr., sbr. 1. mgr. 100 gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákæra 9. júní 2016 í máli nr. S-126/2016,

,,fyrir umferðarlagabrot, með því að hafa aðfaranótt sunnudagsins 24. apríl 2016, ekið bifreiðinni [...], sviptur ökurétti og undir áhrifum fíkniefna, (í blóðsýni sem tekið var vegna rannsóknar málsins mældist amfetamín 60 ng/ml. og metamfetamín og tetrahýdrókannabínól mældist í þvagsýni) frá Akureyri áleiðis til Siglufjarðar, uns lögreglan stöðvaði akstur hans í Héðinsfirði.

Telst þetta varða við 1. mgr., sbr. 2. mgr. 45. gr. a og 1. mgr. 48. gr., sbr. 1. mgr. 100. gr. umferðarlaga nr. 50, 1987, með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. gr. og 102. gr. nefndra umferðarlaga, með síðari breytingum.“

Málin voru sameinuð. Þáttur T var skilinn frá og verður dæmdur sér í lagi í máli nr. S-127/2016.

Ákærði hefur komið fyrir dóm og játað sök. Með játningu hans, sem ekki er ástæða til að efa að sé sannleikanum samkvæm, er nægilega sannað að hann hafi gerst sekur um þá háttsemi sem í ákæru er lýst og þar er rétt heimfærð til refsiákvæða. Verður lagður dómur á málið án frekari sönnunarfærslu en þegar hefur farið fram, með heimild í 164. gr. laga nr. 88/2008.

Sakaferill ákærða teygir sig aftur til ársins 1999. Þann 18. desember 2008 var hann dæmdur í þriggja mánaða fangelsi fyrir líkamsárás og dæmdur með eldri skilorðsdómur fyrir þjófnað. Hann sætti hegningarauka með dómi 2. júlí 2009 er hann var dæmdur í fangelsi í einn mánuð og til greiðslu 140.000 króna í sekt, fyrir brot gegn valdstjórninni og 1. mgr. 45. gr. a. umferðarlaga. Jafnframt var hann sviptur ökurétti í fjóra mánuði. Þann 16. mars 2011 var hann dæmdur í 45 daga fangelsi fyrir brot gegn 168. gr. og 4. mgr. 220. gr. almennra hegningarlaga og 1. mgr. og a-lið og c-lið 2. mgr. 36. gr. og 3. mgr. 5. gr. umferðarlaga og 19. gr., sbr. 41. gr. lögreglulaga nr. 90/1996. Sætti hann jafnframt sviptingu ökuréttar í sex mánuði. Árið 2011 sætti hann tvívegis sektum fyrir brot gegn lögum um ávana- og fíkniefni. Þann 7. maí 2013 var hann dæmdur til að greiða 210.000 krónur í sekt og sviptur ökurétti í tvö ár fyrir brot gegn 45. gr. a. og 24. gr. umferðarlaga. Þann 23. apríl 2014 var hann dæmdur í 30 daga fangelsi fyrir brot gegn valdstjórninni. Enn sætti hann 6. júní 2014 hegningarauka og var þá dæmdur í tveggja mánaða fangelsi fyrir brot gegn lögum um ávana- og fíkniefni og 109. gr. almennra hegningarlaga. Honum var þann 26. júní 2014 veitt reynslulausn í eitt ár á eftirstöðvum refsingar, 85 dögum. Hann rauf skilorð reynslulausnarinnar og voru eftirstöðvarnar dæmdar með og ákærða gerð refsing í einu lagi með dómi 3. mars 2016, sem hljóðaði um 8 mánaða fangelsi fyrir brot gegn umferðarlögum, þ.á m. gegn 1. mgr. 45. gr. a og 1. mgr. 48. gr., og lögum um ávana- og fíkniefni. Jafnframt var hann sviptur ökurétti ævilangt.

Refsing ákærða nú verður að hluta tiltekin sem hegningarauki við síðastnefndan dóm, sbr. 78. gr. almennra hegningarlaga en að öðru leyti eftir reglum 77. gr. sömu laga. Ákveðst hún fangelsi í fjóra mánuði. Áréttuð verður ævilöng svipting ökuréttar.

Dæma ber ákærða til greiðslu sakarkostnaðar, sem samkvæmt yfirlitum nemur samtals 285.937 krónum. Þar við bætist þóknun skipaðs verjanda hans sem ákveðst að meðtöldum virðisaukaskatti eins og greinir í dómsorði.

A-kvk-nf B-kvk-nf B-kvk-nf fulltrúi fór með málið af hálfu ákæruvalds.

Dóm þennan kveður upp E-kk-nf S-kk-nf.

D Ó M S O R Ð :

Ákærði, X, sæti fangelsi í fjóra mánuði.

Áréttað er að ákærði er sviptur ökurétti ævilangt.

Ákærði greiði 470.077 krónur í sakarkostnað, þ.m.t. þóknun skipaðs verjanda síns, S-kk-ef K-kk-ef K-kk-ef hæstaréttarlögmanns, 184.140 krónur.